
                 28.11.2012. a nr…..

Projekteerimistingimuste kinnitamine

(Viru tn 9b kinnistul asuva hoone ehitisregistrikoodiga 118004997 lammutamine 
ning territooriumi heakorrastamine)
	1. ASJAOLUD JA MENETLUSE KÄIK




15.11.2012. a taotles Narva Linnavalitsuse Linnavara- ja Majandusamet, mille esindajana tegutseb varade osakonna peaspetsialist direktori ülesannetes Aleksandr Pereskoka, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Viru tn 9b kinnistul asuva hoone ehitisregistrikoodiga 118004997 lammutamiseks ning territooriumi heakorrastamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Viru tn 9b kinnistul asuva hoone ehitisregistrikoodiga 118004997 lammutamiseks ning territooriumi heakorrastamiseks järgnevalt:
	3.1 ÜLDANDMED



	3.1.1  Ehitisregistri andmed: hoone, ehitisregistrikood 118004997, ehitisealune pind 526 m2.
3.1.2  Kinnistusraamatu andmed: 
          Tootmismaa 75%/ühiskondlike ehitiste maa 25%, katastriüksuse tunnus 51101:002:0097.
3.1.3  Projekteerimistingimuste koostamise aluseks on projekteerimistingimuste 
          15.11.2012. a taotlus nr 10788/1-14, Narva vanalinna linnaosa üldplaneering,

          Ehitusseadus, Narva linna ehitusmäärus, EPN, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Viru tn 9b kinnistul asuva hoone ehitisregistrikoodiga 118004997 lammutamine ning territooriumi heakorrastamine.
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Eesti Standard EVS 811:2012 „Hoone ehitusprojekt” (Lõige 14);

- Eesti Standard EVS 907:2010 „Rajatise ehitusprojekt” (Lõiked 8.3, 9, 10).

3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Esitada asutuse originaalkooskõlastused (ettevõtte nimetus, kooskõlastaja nimi, kuupäev, telefon) ning vastutavate spetsialistide originaalallkirjad.
3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistu tehnilised näitajad. Asendiplaanil näidata projekteeritava ala piirid, hoone asukoht ja mõõtmed jne. 
3.3.6 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.7 Projekti koosseisus esitada lisaks situatsiooniskeem, lammutusjäätmete kava koos jäätmeliikide, jaotiskoodide ja käitluskohtade määramisega.

3.3.8 Esitada lammutustööde korraldamise plaan. Joonisel näidata masinate ja seadmete paiknemiskohad, jäätmete ladustamiskohad, ajutised piirded jne.
3.3.9 Näha ette lammutustööde käigus rikutud katete taastamine ja territooriumi heakorrastamine. Territooriumi heakorrastamise plaanil esitada vertikaalplaneerimise lahendus. Esitada põhilised pinnakatete tööde mahud.

3.3.10 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt.
3.3.11 Narva Linnavalitsuse korraldus projekteerimistingimuste kinnitamise kohta, hoone inventeerimisjoonised esitada ehitusprojekti lisadena.
3.3.12 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks lammutusprojekt paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4 KOOSKÕLASTUSED 



3.4.1    Ida-Eesti Päästekeskus.

3.4.2    Narva Linnavalitsuse Arhitektuuri- ja Linnaplaneerimise Amet (muinsuskaitse vaneminspektor, keskkonnaspetsialist, Narva linna peaarhitekt).
	4.  RAKENDUSSÄTTED




4.1    Käesolevad projekteerimistingimused on kehtivad kuni 27.11.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

